**Centrum voľného času, Ul. M. R. Štefánika č. 17, Žiar nad Hronom**

**Okresná rada Slovenskej asociácie športu na školách, Žiar nad Hronom**

### Technické služby spol. s r.o., Ul. A. Dubčeka č. 45, Žiar nad Hronom

**P R O P O Z Í C I E**

**regionálneho kola vo volejbale žiačok SŠ**

**pre školský rok 2018/2019**

**A/ Všeobecné ustanovenia ...............................................................................................**

Vyhlasovateľ: Ministerstvo školstva, vedy, výskumu a športu SR a SAŠŠ

Usporiadateľ: z poverenia Okresného úradu, odbor školstva v Banskej Bystrici a Centra voľného času JUNIOR v Banskej Bystrici – Centrum voľného času Žiar nad Hronom

Organizátor: Centrum voľného času, Ul. M. R. Štefánika č. 17, Žiar nad Hronom

 Technické služby spol. s r.o., Žiar nad Hronom

Termín: **22.03.2019 (piatok) o 08:00 hod.**

Miesto: Mestská športová hala, Ul. Partizánska č. 10, Žiar nad Hronom

Prezentácia: 08:00 – 08:30 hod.

Technická porada: 08:30 – 08:40 hod.

Technickú poradu vedie hlavný rozhodca, rieši a upozorňuje vedúcich družstiev na všetky podmienky, práva a povinnosti súťažiacich, ako aj na oprávnený a neoprávnený štart športovca (mimo súťaž).

Riaditeľ súťaže: Mgr. Helena Gáfriková

Hlavný rozhodca: zabezpečí organizátor

Tajomník súťaže: PaedDr. Petronela Černická

Prihlášky: Súpisky registrujte cez internetovú stránku [www.skolskysport.sk](http://www.skolskysport.sk) a zároveň zasielajte elektronickou formou e-mailom na sportcvczh@gmail.com, najneskôr **18. marca 2019 do 12:00 hod.** **Dodatočná registrácia školy do súťaže je možná len vo výnimočnom prípade po schválení Okresným úradom, odbor školstva v Banskej Bystrici!!!**

 **Súpiska musí obsahovať:** Meno a priezvisko, celý dátum narodenia a meno zodpovedného vedúceho. V deň súťaže prineste so sebou prihlášku, ktorá bude obsahovať vyššie uvedené údaje, pečiatku školy a podpis riaditeľa. Kontaktné údaje: Centrum voľného času, Ul. M. R. Štefánika č. 17, 965 01 Žiar nad Hronom.

 **Bližšie info:** PaedDr. Petronela Černická ( 0902 524 075)

**B/ Technické ustanovenia ................................................................................................**

Účasť: Žiačky SŠ narodené 01.01.1999 a mladší

 Družstvo tvorí max. 12 hráčok + 1 vedúci

Predpis: Hrá sa podľa platných pravidiel volejbalu. Systém hry a hrací čas sa určí podľa počtu prihlásených družstiev. Rozhodujúce poradie kritérií:

 **1. Body**

 **2. Vzájomný zápas**

 **3. Vzájomné skóre**

 **4. Celkové skóre v skupine (turnaja)**

 **5. Vyšší počet bodov v skóre**

 **6. Žreb**

Postup: Do krajského kola, ktoré sa uskutoční 27.03.2019 v Detve postupuje jedno víťazné družstvo z regionálneho kola.

Podmienky štartu: **Platná súpiska žiakov predložená pri prezentácii (meno, priezvisko, celý dátum narodenia, e-mail na vedúceho družstva, podpis a pečiatka riaditeľa školy). Originál kartička poistenca** (bez kartičky poistenca nebude žiak pripustený k súťaži). Lopty na rozcvičenie usporiadateľ neposkytuje. Na rozohratie si každé družstvo prinesie vlastnú loptu.

Protesty: Do 10 minút hlavnému rozhodcovi po vyhlásení predbežných výsledkov s vkladom 10 €.

Úhrada: Na náklady vysielajúcej organizácie.

Ceny: Družstvo na 1. – 3. mieste získa diplom.

Rôzne: - za zdravotný stav zodpovedá vysielajúca škola

 - každý účastník musí mať preukaz poistenca

 - za odložené veci organizátor nezodpovedá

 - z celého turnaja bude uverejnená fotodokumentácia. Ak niektorý

 účastník nesúhlasí s uverejnením fotodokumentácie, nech túto

 skutočnosť nahlási organizátorovi počas technickej porady.

Organizátor tohto turnaja si vyhradzuje právo zmeny týchto propozícii!!!

**Za zdravotný stav účastníkov zodpovedá vysielajúca škola. Vysielajúca škola v plnej miere zodpovedá za bezpečnosť a ochranu zdravia detí od okamihu odchodu zo školy až po návrat naspäť. Zároveň žiaci v plnej miere budú rešpektovať pokyny organizátora, s ktorými sa oboznámia pred začiatkom súťaže.**

 Mgr. Igor Rozenberg, MBA, v. r. Mgr. Helena Gáfriková v. r.

 TS Žiar nad Hronom spol. s r.o. riaditeľka CVČ Žiar nad Hronom

Vážená verejnosť, návštevníci podujatia

Prevádzkovateľ – Centrum voľného času, Ul. M.R.Štefánika č.17, Žiar nad Hronom, so sídlom Ul. M.R.Štefánika 17 Žiar nad Hronom, 96501, IČO: 37831411 si Vás dovoľuje informovať, že v čase konania podujatia regionálneho kola vo volejbale žiačok stredných škôl dôjde na vyhradených miestach k zaznamenávaniu jeho priebehu audiovizuálnou technikou, ktoré bude uskutočňovať prevádzkovateľ. Vaše osobné údaje vo forme obrazových snímok a obrazovo – zvukových v záznamov prevádzkovateľ spracúva za účelom propagácie podujatia a zdeklarovania jeho priebehu, v súlade s čl. 6 ods. 1 písm. f) NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Obrazové snímky a obrazovo-zvukové záznamy z podujatia zverejnené na webovom sídle prevádzkovateľa – Centrum voľného času, Ul. M.R.Štefánika č.17, Žiar nad Hronom facebookovej stránke a iných a budú uchovávané po dobu 3 rokov.